Байкенже Әбекұлы Белбаев

Байкенже Әбекұлы Белбаев (1951 жылы 19 қазанда Аягөз қаласында дүниеге келген) — театр және кино актері, каскадер, ҚР еңбек сіңірген қайраткері (2003).

 Өмірбаяны 
Алматы эстрада-цирк студиясының акробатика-гимнастика бөлімінде білім алған. 

Щепкин атындағы Мәскеу театр училишесінің актерлік факультетін бітірген (1974). 

1974 жылдан  Ш.Айманов  атындағы  «Қазақфильм» киностудиясының актері.

ҚазКСР Кинематографистері одағының мүшесі (1987 жылдан).

 Рөлдері 
Актердің режиссер М.Кәрібозовтың «Сағым» фильміндегі бас кейіпкер, Б.Қалымбетовтің «Сардар» картинасындағы қалмақ колбасшысы, Р.Әбдірашевтің «Балалық шағымның аспаны» фильміндегі есепші Тойбай, С.Тәуекелдің «Махамбеттің семсері» картинасындағы хорунжий Ықылас, ресейлік режиссерлер Е.Кончаловскийдің «А»-ға қайта оралу», Э.Оразбаевтың «Афалинаның қарғуы» фильмдеріндегі кейіпкерлері экраннан жарқырай көрініп, көрермен көңілін баурап алған бейнелер. «Афалинаның қарғуы» фильмінде бас кейіпкерлердің бірінің бейнесін сомдап, қос қанатты қырандай актерлік шеберлік пен каскадерлік өнерді қатар меңгергенін көрермен қауымға паш етті. Бұл туынды 2010 жылы сәуір айында Мәскеуде өткізілген детективті фильмдердің XII фестивалінде «Көркем детектив фильм» саласы бойынша бас жүлдеге ие болып, сол жылы желтоқсан айында Киевте өткізілген «Алтын Георгий» фестивалінде «Үздік сценарий үшін» санаты бойынша жеңімпаз атанды. 

Байкалдың өнерін ресейлік режиссерлер жоғары бағалайды. Қазір ол Семей полигонында сутегі бомбасын сынақтан өткізудің зардабы туралы Павел Чухрайдың «Мәскеу-400» деп аталатын картинасына түсіп жатырҚазақ халқының атақты тұлғалары кітабы, АЛМАТЫКІТАП 2010ж..

 Отбасы 
Әкесі - Белбаев Әбек, марқұм, қызметкер болған. Анасы -Белбаева Мүкім, марқұм, үй шаруасымен айналысқан.

Үйленген. Жұбайы - Белбаева Гүлзия, актриса, дубляж және дыбыстау режиссері. Қызы - Маржан (1974 жылы туған);
ұлы - Біржан (1979 жылы туған).

 Жеке өмірі 
Қазақ және орыс тілдерін біледі.
Әскери атағы - сержант.
Діни көзқарасы - атеист.
Саяси қайраткер ретіндегі идеалы - Н.Ә.Назарбаев.
Хоббиі - спорт, музыка.
Сүйіп оқитын әдебиеті - мемуарларҚазақстан Республикасында кімнің кім екені. Екі томдық анықтамалық. Алматы, 2011 жыл. ISBN 978-601-278-473-2.

 Дереккөздер